**Priveşte cerul**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- S-a sinucis secunda ce separă

Prea multă iarnă de prea mult mister

Şi între noi o altă primăvară

’Și-nalță rugăciunea către cer...

Cât de departe poţi s-ajungi cu gândul

Sau unde reuşeşti să faci popas?

Pe-un ultim vers pe care murmurându-l

Vei şti că între noi mai e un pas.

Priveşte cerul, spune-i că iubirea

Mai şchiopătează între ieri şi azi,

Dar să-i promiţi că mâine fericirea

Se va scălda în ochii tăi nomazi.

- O altă zi când dulce, când amară,

Mă ține-ncătușat, prizonier,

În gândul meu e iarăşi primăvară

Şi-ți voi trimite flori prin curier.

Sunt mai aproape-acum ca niciodată,

Azi umplu golul ultimului pas,

De-o să deschizi fereastra ferecată

Al cerului divin iconostas

Va invada odaia ta cu soare,

Iar eu voi fi acolo, dezertor

Din temniţa destinului... Culoare

O să-ţi aduc să ştii că mi-a fost dor.

Liliana Trif Ioan Grigoraș